
           REPUBLIKA HRVATSKA 
KRAPINSKO – ZAGORSKA ŽUPANIJA
                 OPĆINA HUM NA SUTLI
      OPĆINSKO VIJEĆE

KLASA: 
URBROJ: 
Hum na Sutli, _____________2026. 


Na temelju članka 36. Zakona o poljoprivredi (Narodne novine broj 118/18, 42/20, 127/20, 52/21, 152/22, 152/24) te članka 30. Statuta Općine Hum na Sutli („Službeni glasnik Krapinsko-zagorske županije“ br. 9/21) Općinsko vijeće Općine Hum na Sutli na  sjednici održanoj dana ______________ 2026. godine donosi o 


PROGRAM POTPORA U POLJOPRIVREDI
NA PODRUČJU OPĆINE HUM NA SUTLI 
za razdoblje 2026. - 2028. godine


UVODNE ODREDBE

						I.

Ovim Programom utvrđuju se aktivnosti u poljoprivredi za koje će Općina Hum na Sutli (u daljnjem tekstu: Općina) za razdoblje 2026. -2028. godine  (u daljnjem tekstu: Program) dodjeljivati potpore male vrijednosti te kriteriji i postupak dodjele istih.
Potpore podrazumijevaju dodjelu bespovratnih novčanih sredstava iz Proračuna Općine Hum na Sutli čiji se iznos utvrđuje u proračunu za svaku godinu.


Potpore male vrijednosti usklađene su s Uredbom Komisije (EU) br. 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potporu de minimis u poljoprivrednom sektoru (SL L 352, 24. prosinac 2013.) i Uredbe Komisije (EU) 2019/316 od 21. veljače 2019. o izmjeni Uredbe (EU) br. 1408/2013 o primjeni članka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L 51 1, 22. veljače 2019.) i Uredbe Komisije (EU) br. 2024/3118 od 10. prosinca 2024. o izmjeni Uredbe (EU) br. 1408/2013 o primjeni članka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL. L. 13.12.2024.)

PODRUČJE PRIMJENE

						II.

Sukladno članku 1. Uredbe 1408/2013 i Uredbe 2019/316 ovaj se Program primjenjuje na potpore dodijeljene poduzetnicima koji se bave primarnom proizvodnjom poljoprivrednih proizvoda, uz iznimku: 
a) potpora čiji je iznos određen na temelju cijene ili količine proizvoda stavljenih na tržište, 
b) potpora za djelatnosti povezane s izvozom prema trećim zemljama ili državama članicama, 
odnosno potpora koje su u izravnoj vezi s izvezenim količinama, uspostavom i djelovanjem distribucijske mreže ili drugim tekućim izdacima koji su povezani s izvoznom djelatnošću 
c) potpora koje se uvjetuju uporabom domaćih proizvoda umjesto uvoznih. 

[bookmark: _Hlk207195480]Sukladno članku 2., točki 1. Uredbe 1408/2013 i Uredbe 2019/316 „poljoprivredni proizvodi“ podrazumijevaju proizvode iz Priloga br. 1. Ugovora o funkcioniranju Europske unije, uz iznimku proizvoda ribarstva i akvakulture obuhvaćenih uredbom Vijeća (EZ) br. 104/2000. 
Sukladno članku 2., točke 2. Uredbe 1408/2013 i članku 2., točka 2. Uredbe 1407/2013 pod pojmom „jedan poduzetnik“ obuhvaćena 
su sva poduzeća koja su u najmanje jednom od sljedećih međusobnih odnosa: 
a) jedno poduzeće ima većinu glasačkih prava dioničara ili članova u drugom poduzeću;
b) jedno poduzeće ima pravo imenovati ili smijeniti većinu članova upravnog, upravljačkog ili nadzornog  
     tijela drugog poduzeća;
c) jedno poduzeće ima pravo ostvarivati vladajući utjecaj na drugo poduzeće prema ugovoru 
    sklopljenom s tim poduzećem ili prema odredbi statuta ili društvenog ugovora tog poduzeća;
d) jedno poduzeće, koje je dioničar ili član u drugom poduzeću, kontrolira samo, u skladu s dogovorom s     
    drugim dioničarima ili članovima tog poduzeća, većinu glasačkih prava dioničara ili glasačkih prava 
    članova u tom poduzeću.
    Poduzeća koja su u bilo kojem od odnosa navedenih u prethodnom stavku, točkama (a) do (d) 
    preko jednog ili više drugih poduzeća isto se tako smatraju jednim poduzetnikom.

FINANCIJSKA SREDSTVA

III.
Financijska sredstva za provedbu Programa potpore Općine Hum na Sutli u poljoprivredi od 2026. do 2028.  godine planirati će se u Proračunu Općine Hum na Sutli.

TRAJANJE PROGRAMA  

IV.
Program potpora Općine Hum na Sutli u poljoprivredi provoditi će se od 2026. do 2028. godine raspisivanjem javnih poziva za pojedine mjere i aktivnosti planirane ovim Programom.  Potpore male vrijednosti po ovom Programu mogu se dodjeljivati nakon dobivenog pozitivnog mišljenja Ministarstva poljoprivrede o usklađenosti prijedloga Programa s pravilima o potporama male vrijednosti u sektoru poljoprivrede (Uredba 2024/3118 ).




NAMJENA POTPORA
V.
Općina Hum na Sutli će u razdoblju od 2026.-2028. godini dodjeljivati potpore za slijedeće aktivnosti:

1.MJERA  1 -Potpora u poljoprivredu
	         1. u stočarskoj proizvodnji
	         2. u pčelarstvu
	         3. u biljnoj proizvodnji
	         4. u peradarstvu
2. MJERA 2 – Potpora u ruralnom razvitku
3. MJERA 3 - Podizanje staklenika/plastenika	
4. MJERA 4-  Potpore za promotivne mjere u korist poljoprivrednih proizvoda
5. MJERA 5- Potpora za osposobljavanje za održivu uporabu pesticida	

VI.
Korisnici potpore jesu poljoprivredna gospodarstva koja su upisana u Upisnik Poljoprivrednih gospodarstava u Agenciji za plaćanja u poljoprivredi, ribarstvu i ruralnom razvoju u Krapinsko - zagorskoj županiji te imaju poljoprivredne površine i poljoprivrednu proizvodnju za koju traže potporu na području općine Hum na Sutli.
Poljoprivredno gospodarstvo je proizvodno - gospodarska jedinica koja se bavi poljoprivredom, a djeluje kao trgovačko društvo, obrt ili zadruga, registrirana za obavljanje poljoprivredne djelatnosti ili pak kao seljačko gospodarstvo ili obiteljsko poljoprivredno gospodarstvo, upisano u Upisnik
poljoprivrednih gospodarstava (u daljnjem tekstu: Upisnik).
Rasplodna stoka jesu krave, junice, bikovi, krmače, nerasti, ovce, ovnovi, koze, jarci.

VII.

[bookmark: _Hlk168913648]MJERA 1 – POTPORA U POLJOPRIVREDU

Potpora u poljoprivredi odobrava se za stočarsku proizvodnju:

Podmjera 1.1. uzgoj i držanje  junica putem osjemenjivanja

Potpora se dodjeljuje za povećanje stočnog fonda vlasnicima junica starosti od 12 do 18 mjeseci u visini od 100,00 E prema predočenom Registru goveda na gospodarstvu, preslike računa za osjemenjivanje i/ili preslike putnog lista goveda.
Potpora se daje po domaćinstvu do najviše dvije (2) junice u kalendarskoj godini.


Podmjera 1.2. uzgoj rasplodnih goveda putem umjetnog osjemenjivanja krava plotkinja	

Potpora se dodjeljuje  za uzgoj i držanje krave za rasplod  poljoprivrednom gospodarstvu prema predočenom Registru goveda na gospodarstvu i preslike računa za osjemenjivanje.
Poticaj se dodjeljuje u iznosu od 50,00 €.
Potpora se daje po domaćinstvu do najviše pet (5) krava u kalendarskoj godini.


Podmjera  1.3. uzgoj i držanje rasplodnih krmača

Potpora za uzgoj i držanje rasplodnih krmača dodjeljuje se poljoprivrednom gospodarstvu koje u tekućoj godini uzgaja, drži najmanje 2 rasplodne krmače prema predočenoj potvrdi o dojavi brojnog stanja na gospodarstvu.
Potpora se dodjeljuje u iznosu od 20,00 € godišnje po rasplodnoj krmači.

Podmjera 1.4. uzgoj i držanje te nabava rasplodnih ovaca, ovnova, koza i jaraca

Potpora za uzgoj i držanje rasplodnih ovaca, ovnova, koza i jaraca dodjeljuje  se poljoprivrednom gospodarstvu u iznosu od 15,00 € po rasplodnom grlu na temelju potvrde o broju za pojedinu vrstu i kategoriju izdane od Hrvatske agencije za poljoprivredu i hranu (HAPIH) - Područni ured Krapina da su markirane.
Minimalna poticajna količina je 10 + 1 rasplodnih grla.
Kod nabavke matičnog stada ovaca ili koza dodijeliti će se potpora za nabavku šilježica i  jarića po komadu u iznosu od 20,00 € prema dostavljenom rodovniku za najmanje 5 komada, a maksimalno prema Odluci općinskog načelnika i temelju potvrde Hrvatske agencije za poljoprivredu i hranu (HAPIH) - Područni ured Krapina.
Korisnik potpore se obvezuje nabavljeno brojčano stanje stoke držati minimalno 5 godina, a za izlučivanje prije 5 godina potrebno je dostaviti veterinarsku dokumentaciju.

Podmjera 1.5. subvencije umjetnog osjemenjivanja krava plotkinja, rasplodnih junica te rasplodnih krmača

Potpora se odobrava i isplaćuje korisniku sredstava potpore za umjetno osjemenjivanje koje vrši ovlaštena Veterinarska stanica  ili poljoprivrednom gospodarstvu  koji ima osposobljenu osobu za umjetno osjemenjivanje krava plotkinja i krmača/nazimica u iznosu od 50% od ukupne cijene navedene usluge temeljem ispostavljenog računa po obavljenom umjetnom osjemenjivanju uz obvezu dostave preslike računa i zahtjeva za potporom. Vlasnici koji su završili tečaj za umjetno osjemenjivanje životinja i sami vrše umjetno osjemenjivanje životinja ostvaruju subvenciju za dvije doze po plotkinji godišnje, a uz obrazac zahtjeva koji podnose Jedinstvenom upravnom odjelu Općine Hum na Sutli moraju dostaviti  presliku potvrde da su završili tečaj za umjetno osjemenjivanje, potvrdu nadležne ustanove o broju plotkinja, presliku reprodukcijske kartice osjemenjene životinje i račun za sjeme. Potpora se dodjeljuje za trošak jednog osjemenjivanja po plotkinji..

Podmjera 1.6. uzgoj tovne junadi

Za kupnju tovne junadi uz predočenje kopije Putnih listova junadi iz kojih je vidljivo da je junad kupljena te da je ista držana na gospodarstvu minimalno 250 dana,  dodijeliti će se potpora u visini od 50,00 € po grlu. Maksimalna poticajna količina je 1-0 komada po poljoprivrednom gospodarstvu.




Podmjera 1.7. uzgoj konja

Potpora za uzgoj i držanje konja dodjeljuje se poljoprivrednom gospodarstvu koje u tekućoj godini uzgaja, drži najmanje 5 konja prema predočenoj potvrdi o dojavi brojnog stanja na gospodarstvu.
Potpora se dodjeljuje u iznosu od 30,00 € godišnje. 
Potpora se daje po domaćinstvu do najviše pet (5) konja u kalendarskoj godini.

Podmjera 1.8. -potpora za ublažavanje posljedica od pojave bolesti „plavi jezik“

Potpora se odobrava i isplaćuje korisniku sredstava potpore za ublažavanje posljedica pojave bolesti „plavi jezik”. Pravo na isplatu potpore imaju poljoprivrednici koji su posjedovali stoku koja je uginula uslijed zaraze bolešću plavog jezika. Poljoprivrednici moraju imati potvrdu ovlaštene veterinarske organizacije o preuzimanju lešine. Iznos potpore dodjeljuje se u iznosu od 50,00 EUR po uginulom grlu u ovčarstvu i kozarstvu i u iznosu od 300,00 EUR po uginulom grlu u govedarstvu

Podmjera 1.9. subvencioniranje troškova cijepljenja životinja protiv  bolesti „plavi jezik“
Potpora će se odobriti podnositelju zahtjeva u visini 50% iznosa računa za trošak cijepljenja životinja.

Podmjera 1.2.1. uzgoj i držanje pčelinjih zajednica

[bookmark: _Hlk211585655][bookmark: _Hlk211585749]Potpora za uzgoj i držanje pčelinjih zajednica dodjeljuje se u iznosu od 10,00 € po pčelinjoj zajednici poljoprivrednom gospodarstvu na temelju potvrde o broju košnica izdane od Udruge pčelara sa sjedištem u Krapinsko - zagorskoj županiji upisane u Registar udruga Republike Hrvatske. Maksimalni iznos potpore po ovoj mjeri iznosi 10,00 EUR po jednoj pčelinjoj zajednici tijekom jedne kalendarske godine, a najviše do iznosa 350,00 EUR po poljoprivrednom gospodarstvu tijekom jedne kalendarske godine. 
[bookmark: _Hlk211585686]Minimalna poticajna količina je 5 pčelinjih zajednica.

Podmjera 1.3.1. nabavka sadnica voćki i oraha

[bookmark: _Hlk211587098]Potpora nabave voćnih sadnica dodjeljuje se onom poljoprivrednom gospodarstvu koje je u tekućoj godini u voćnjaku nabavilo i posadilo najmanje 10 komada, a najviše 100 komada propisno deklariranih voćnih sadnica ovih voćnih vrsta: jabuke, kruške, breskve, nektarine, marelice, šljiva, tre5nje, višnje, oraha, lješnjaka i ostalo voće.
[bookmark: _Hlk211587126]Potpora se dodjeljuje u iznosu od 3,00 € po voćnoj sadnici jabuke, kruške, breskve, nektarine, marelice, šljive, trešnje, višnje, orasi, lješnjaci i ostalo voće prema priloženom računu.

 Podmjera 1.4.1. subvencioniranje nabave kokoši nesilica

Korisnici sredstava potpore su poljoprivredna gospodarstva upisana u Jedinstveni registar domaćih životinja.
Maksimalni iznos potpore po ovoj mjeri je do 50% vrijednosti ukupnog iznosa računa, a najviše do iznosa 700,00 EUR po poljoprivrednom gospodarstvu tijekom jedne kalendarske godine.
Minimalni iznos vrijednosti ulaganja za koji se traži potpora mora iznositi 200,00 EUR.
Potpora se odobrava i isplaćuje korisniku sredstava potpore za nabavu kokoši nesilica  u iznosu od 50% po računu te dostavljenom zahtjevu za kokoši nesilice (minimalno 100  komada ili više).



MJERA 2 – POTPORA U RURALNOM RAZVITKU

Podmjera 2.1 sufinanciranije premije osiguranija

Potpora premije osiguranja nasada vinograda dodjeljuje se poljoprivrednom gospodarstvu koje je Član udruge -,,Udruga vinogradara i podrumara Humska kapljica" te ima zaključenu policu osiguranja za tekuću godinu od rizika mraza, tuče, požara i udara groma i platio je premiju osiguranja za tekuću godinu prema zaključenoj polici osiguranja za najmanje 200 čokota vinove loze.
Poticaj premije osiguranja odobrava se u visini od 50% iznosa uplaćene premije za tekuću godinu.

Podmjera 2.2. sufinanciranije kupnje pastira, stupova, ograde

[bookmark: _Hlk211587384]Potpora za razvoj ovčarstva i kozarstva dodjeljuje se poljoprivrednom gospodarstvu za kupnju pastira, stupova, ograde i za zaštitu protiv divljači do 50% iznosa preslike predočenog računa dok maksimalni iznos subvencije može iznositi najviše 500,00 €.
[bookmark: _Hlk211587450]Minimalan broj stoke (ovaca, ovnova, koza i jaraca) na gospodarstvu u tekućoj godini za odobravanje potpore mora biti minimalno 20 +1 grla prema potvrdi o broju za pojedinu vrstu i kategoriju izdane od Hrvatske agencija za poljoprivredu i hranu (HAPIH)- Područni ured Krapina da su grla markirana.

Podmjera 2.3. sufinanciranje kupnje nove poljoprivredne opreme

[bookmark: _Hlk211592640][bookmark: _Hlk211592719]Potpora za kupnju novih poljoprivrednih strojeva (malčer, freza, okretač sijena i ostalih poljoprivrednih strojeva za razvoj poljoprivrede odobrava se poljoprivrednom gospodarstvu prema Ekonomskoj veličini poljoprivrednog gospodarstva do 8.000,00 eura a prema potvrdi o Ekonomskoj veličini poljoprivrednog gospodarstva izdane od Uprave za stručnu podršku razvoju poljoprivrede.
[bookmark: _Hlk211592757]Iznos potpore je  50% iznosa preslike predočenog računa dok maksimalni iznos sufinanciranja može iznositi najviše do 500,00 € po poljoprivrednom gospodarstvu.


MJERA 3. - PODIZANJE STAKLENIKA/PLASTENIKA

[bookmark: _Hlk211592907]Korisnici potpora za podizanje staklenika/plastenika u su osobe sa prebivalištem u općini Hum na Sutli,  koje imaju prijavljeno prebivalište u općini Hum na Sutli najmanje u zadnje tri kalendarske godine i čije se zemljišne parcele na kojima se planira ulaganje, nalaze na prostoru općine Hum na Sutli.
[bookmark: _Hlk211592827]Potpora se dodjeljuje za podizanje plastenika/staklenika najmanje veličine od 20 m2, za proizvodnju povrća ili cvijeća.
Maksimalan iznos potpore po korisniku je do 50% prihvatljivih troškova podizanja plastenika/staklenika, ali najviše do EUR 400,00 godišnje po korisniku.


4. MJERA 4-  POTPORE ZA PROMOTIVNE MJERE U KORIST POLJOPRIVREDNIH PROIZVODA
Potporom su obuhvaćeni troškovi za:
a) Troškove promocije i plasmana proizvoda
Korisnik sredstava potpore su poljoprivredna gospodarstva upisana u Upisnik poljoprivrednih gospodarstava. Prihvatljivi troškovi su: troškovi izrade letaka, oglašavanje preko oglasnih ploča, plakata, različitih prezentacija i sajmova, oglašavanje putem radija, televizije, interneta, trošak sponzorstva na zakonito organiziranim nagradnim igrama i sl.

b) Troškove usluge izrade projektne dokumentacije i poslovnih planova

Poseban uvjet temeljem ove potpore je:
· potpora se dodjeljuje za troškove izrade tehničke dokumentacije za konzultantske usluge i ostale usluge koje su u izravnoj vezi s pripremom projekta, uz uvjet da tehničku dokumentaciju mora izraditi ovlašteni inženjer, a konzultantske usluge ovlašteni konzultant koji je član Zajednice poslovnih savjetnika pri Hrvatskoj gospodarskoj komori
· potpora se dodjeljuje za troškove izrade poslovnih planova.

Maksimalni iznos potpore po ovoj mjeri je do 50% vrijednosti ukupnog iznosa računa, a najviše do iznosa 700,00 EUR po poljoprivrednom gospodarstvu tijekom jedne kalendarske godine.

5. MJERA 5- Potpora za osposobljavanje za održivu uporabu pesticida	

Korisnici sredstava potpore ove mjere su osobe sa prebivalištem u općini Hum na Sutli, koje imaju prijavljeno prebivalište u općini Hum na Sutli barem zadnje tri kalendarske godine. Potpora se odnosi na osposobljavanje za održivu uporabu pesticida. Iznos potpore je je do 50% ukupno prihvatljivih troškova izobrazbe (naknada	za provedbu osnovne izobrazbe i naknada za polaganje ispita), a najviše 20,00 eura  po jednom polazniku. 

ZAVRŠNE ODREDBE
						VIII.
Korisnici potpora temeljem ovog Programa moraju imati podmirene dospjele obveze prema Općini Hum na Sutli.
Okolnosti iz prethodnog stavka dokazuju se prilikom podnošenja zahtjeva.
Ukupni iznos potpora male vrijednosti koji je dodijeljen pojedinom korisniku ne smije prijeći iznos od 50.000,00 eura tijekom bilo kojeg razdoblja od tri godine sukladno članku 3. Uredbe Komisije (EU) broj 2024/3118 od 10 prosinca 2024. o izmjeni Uredbe (EU) br. 1408/2013 o primjeni članka 107. i 108. Ugovora o funkcioniranju Europske unije na potpore de minimis u poljoprivrednom sektoru.
Sukladno članku 6. Uredbe 1408/2013 podnositelj zahtjeva mora svom zahtjevu priložiti izjavu o iznosima dodijeljenih potpora male vrijednosti na koje se primjenjuje Uredba de minimis. Podnositelji zahtjeva mogu podnijeti zahtjeve za dodjelu različitih potpora, do maksimalno 3 različite mjere, odnosno podmjere godišnje po korisniku, ali potporu mogu ostvariti do iznosa od maksimalno EUR 600,00 godišnje.
Također, iz jednog kućanstva (isto prebivalište), potporu može ostvariti samo jedan korisnik godišnje.
Provođenje prihvatljivih aktivnosti unutar Zahtjeva za potporu prihvatljive su u tekućoj godini u kojoj se raspisuje natječaj.

						IX.
Načelnik Općine Hum na Sutli objavit će javni poziv za dodjelu potpora iz ovog Programa putem oglasne ploče i internet stranice Općine Hum na Sutli u kojem će se utvrditi rokovi i postupak podnošenja zahtjeva za dodjelu potpora s pripadajućom dokumentacijom.

Načelnik Općine Hum na Sutli osnovat će Povjerenstvo za dodjelu potpora u poljoprivredi čiji su zadaci:
- pregled i ocjena pristiglih zahtjeva za dodjelu potpora,
- utvrđivanje prijedloga liste podnositelja zahtjeva koji ispunjavaju uvjete iz ovog Programa te iznosa potpora za dodjelu,
- provođenje nadzora u svrhu provjere istinitosti dostavljene dokumentacije i namjenskog trošenja odobrenih sredstava od strane korisnika.
Odluku/obavijest o dodjeli potpore male vrijednosti sukladno Uredbe 1408/2013 donosi Načelnik te se ista, sukladno članku 6. Uredbe 1408/2013/Pravilnika o državnim potporama, dostavlja korisniku. 

Općinska subvencija isplaćuje se korisnicima jednokratno, jednom godišnje, najkasnije do 31.prosinca za tekuću godinu.
Za korisnike potpora koji su u sustavu PDV-a, sredstva potpore neće se dodjeljivati za troškove poreza na dodanu vrijednosti.

						X.
Korisnik potpore dužan je Općini Hum na Sutli dostaviti pisano izvješće o realizaciji aktivnosti za koju je dodijeljena potpora, koje sadrži prikaz utroška dodijeljene potpore, preslike računa ispostavljenih od strane dobavljača korisniku potpore, kao i dokaze o izvršenim plaćanjima od strane korisnika potpore.
Korisnik potpore iz ovog Programa dužan je u svakom trenutku omogućiti uvid u utrošak sredstava od strane Općine Hum na Sutli u cilju provjere istinitosti dostavljene dokumentacije i namjenskog trošenja dodijeljenih sredstava. 
Ukoliko korisnik potpore ne dostavi izvješće o realizaciji ili ne dokaže namjensko trošenje odobrenih sredstava ili se prilikom provođenja nadzora iz prethodnog stavka utvrdi nepravilnost, korisnik potpore iz ovog Programa dužan je odobrena sredstva vratiti na žiro račun Općine Hum na Sutli u roku od 15 (petnaest) dana od dana utvrđivanja nepravilnosti te isti neće imati pravo na dodjelu bespovratnih sredstava iz Proračuna Općine Hum na Sutli u narednih 5 (pet) godina.


XI.
Program potpora u poljoprivredi na području Općine Hum na Sutli za razdoblje 2025.-2027. godine („Službeni glasnik Krapinsko-zagorske županije“ br. 43/25) stavlja se van snage.

XII.

Ovaj Program stupa na snagu prvog dana od dana objave u «Službenom glasniku Krapinsko-zagorske županije» te nakon dobivanja suglasnosti nadležnog ministarstva. 

